Minor Earth Major Sky

Minor Earth Major Sky er det sjette studioalbumet til den norske popgruppen a-ha. Det ble utgitt 17. juli 2000. 
Albumet var det første etter en pause på syv år. I 2000 hadde popgruppen skiftet ut sin mangeårige manager Terry Slater med Brian Lane og Bandana Management. 
Albumet gikk til topps på albumlistene i Tyskland og Norge og fikk en 3.-plass i Sveits, en 4.-plass i Østerrike, en 7.-plass i Ungarn og en 27.-plass i Storbritannia. Det solgte til platinaplate i Tyskland og til gullplate i Sveits. Albumet lå på VG-lista i 23 uker, med 1.-plass som beste plassering. Singelen Summer Moved On fikk gode listeplasseringer i Europa og lå på VG-lista i seks uker med 1.-plass som beste plassering. Totalt solgte albumet 2,75 millioner eksemplarer internasjonalt.
På sporet Summer Moved On holdt Morten Harket én og samme tone i hele 20, 2 sekunder. Det var verdensrekord i Topp 40-sammenheng. Sangen Velvet var en nyinnspilling av Savoys debutsingle fra 1996.
For å promotere albumet reiste bandet ut på Minor Earth Major Sky Tour 2000 – 2001. Den startet i Japan 8. november 2000 og endte 11. desember 2001 på Nobels fredspriskonsert.


== Sporliste ==
«Minor Earth, Major Sky» (Waaktaar-Savoy/Furuholmen) – 5:25
«Little Black Heart» (Waaktaar-Savoy/Furuholmen) – 4:35
«Velvet» (Waaktaar-Savoy) – 4:21
«Summer Moved On» (Paul Waaktaar-Savoy) – 4:38
«The Sun Never Shone That Day» (Waaktaar-Savoy) – 4:40
«To Let You Win» (Harket/Rem) – 4:24
«The Company Man» (Waaktaar-Savoy/Furuholmen) – 3:15
«Thought That It Was You» (Morten Harket/Ole Sverre Olsen) – 3:50
«I Wish I Cared» (Magne Furuholmen) – 4:23
«Barely Hanging On» (Paul Waaktaar-Savoy) – 3:56
«You'll Never Get Over Me» (Paul Waaktaar-Savoy) – 5:40
«I Won't Forget Her» (Paul Waaktaar-Savoy) – 0:44
«Mary Ellen Makes the Moment Count» (Paul Waaktaar-Savoy) – 4:51


== Musikere ==
a-ha

Morten Harket – vokal, låtskriver
Paul Waaktaar-Savoy – gitar, bakgrunnsvokal, låtskriver, strykearrangement
Magne Furuholmen – keyboard, bakgrunnsvokal, låtskriver, strykearrangement, art directionAndre medvirkende

Frode Unneland - trommer på Minor Earth Major Sky og The Company Man
Sven Lindvall - bass på Little Black Heart og Mary Ellen Makes the Moment Count
Per Lindvall – trommer på Velvet, Barely Hanging On og Mary Ellen Makes the Moment Count
Stephan Gade - bass på Velvet
Simone Eriksrud - sang på Velvet
Jørun Bøgeberg - bass på You Never Get Over Me
Per Hillestad – trommer på You Never Get Over Me
Lauren Waaktaar-Savoy – bakgrunnsvokal på You'll Never Get Over Me
Kringkastingsorkestret - strykeinstrumenter
Oslo-Filharmonien - strykeinstrumenter
Vertavokvartetten - strykeinstrumenter på You'll Never Get Over Me
Kjetil Bjerkestrand - produsent, co-produsent, strykearrangement, tekniker
Boogieman - produsent, miksing
Roland Spremberg - produsent
Jan Erik Kongshaug - tekniker
Jon Marius Aareskjold - tekniker
Ulf Holand - tekniker
Niven Garland - miksing
Bjørn Opsahl - fotograf
Kjetil Try - art direction
Henrik Haugan - artwork


== Listeplasseringer ==


== Referanser ==


== Eksterne lenker ==
(en) Minor Earth Major Sky på Discogs 
(en) Minor Earth Major Sky på MusicBrainz 
(en) Minor Earth Major Sky på Spotify 
(en) Minor Earth Major Sky på AllMusic